Uf em Wäg uf Brunei hämmer usägfundä, dass dä Sultan persönlich Geburtstag gha hät (händs um ein Tag verpasst). Das wird detä au 2 Wuchä lang gfiired. Drum hanged glaub a jedem Huuseggä äs Photi vo ihm. D'Highlights vo dä Hauptstadt hät mer rächt schnäll gseh. Meh als 2 Nächt muss mer  nöd blibä. Das langed zum äs paar Moscheene und eis Museum z'bsuächä. Dä definitivi Höhepunkt isch aber eusä Bootsusflug gsi, uf dem mer d'Proboscis Affä (wo's glaub nur in Borneo git) vo ganz nöch händ chönä beobachtä. Aber am meischtä Freud hämmer a dä indischä Reschtis gha. Äntli mal öppis anders ässä. Di indonesisch Chuchi isch scho nöd sehr originell.